L 25/76
LV
Eiropas Savienības Oficiālais Vēstnesis
27.1.2023.
Pārskats par izmaksu efektivitātes mērķiem attiecībā uz termināla aeronavigācijas pakalpojumiem (38)
Attiecībā uz lidostām, uz kurām attiecas Īstenošanas regulas (ES) 2019/317 darbības joma, kā minēts regulas 1. panta 3. un 4. punktā, Komisija savu novērtējumu par izmaksu efektivitātes mērķiem papildināja ar izmaksu efektivitātes mērķu pārskatu attiecībā uz termināla aeronavigācijas pakalpojumiem saskaņā ar Īstenošanas regulas (ES) 2019/317 IV pielikuma 2.1. punkta c) apakšpunktu.
Tika konstatēts, ka šie mērķi nerada bažas attiecībā uz Franciju.
Īstenošanas regulas (ES) 2019/317 11. pantā minēto stimulu shēmu pārskats, kas papildina Komisijas veikto novērtējumu par veiktspējas mērķiem (39)
Saskaņā ar Īstenošanas regulas (ES) 2019/317 IV pielikuma 2.1. punkta f) apakšpunktu Komisija savu veiktspējas mērķu novērtējumu ir papildinājusi, pārskatot Īstenošanas regulas (ES) 2019/317 11. pantā minētās stimulu shēmas.
Šajā sakarā Komisija ir izvērtējusi, vai ierosinātās stimulu shēmas atbilst pamatprasībām, kas noteiktas Īstenošanas regulas (ES) 2019/317 11. panta 1. un 3. punktā.
(40)
Īstenošanas lēmumā (ES) 2022/728 Komisija secināja, ka Francijai ir jāpārskata sava stimulu shēma termināla un maršruta veiktspējas mērķu sasniegšanai tā, lai maksimālie finansiālie zaudējumi, kas izriet no minētās stimulu shēmas, tiktu noteikti tādā līmenī, kam ir būtiska ietekme uz riskam pakļautajiem ieņēmumiem.
Komisija tomēr norāda, ka Francija nav veikusi nekādas izmaiņas minētajās stimulu shēmās salīdzinājumā ar FABEC darbības uzlabošanas plāna projektu, kas iesniegts 2021. gadā, un pārskatīto FABEC darbības uzlabošanas plāna projektu, kas iesniegts 2022. gada 13. jūlijā.
(41)
Tāpēc, ņemot vērā 40. apsvērumu, Komisija secina, ka pārskatītajā valsts darbības uzlabošanas plāna projektā izklāstītās stimulu shēmas joprojām rada bažas.
Komisija atkārtoti pauž viedokli, ka Francijai saistībā ar tās galīgā darbības uzlabošanas plāna pieņemšanu saskaņā ar Īstenošanas regulas (ES) 2019/317 16. panta a) punktu būtu jāpārskata sava stimulu shēma maršruta un termināla veiktspējas mērķu sasniegšanai tā, lai no minētajām stimulu shēmām izrietošie maksimālie finansiālie zaudējumi tiktu noteikti tādā apmērā, kam ir būtiska ietekme uz riskam pakļautajiem ieņēmumiem, kā skaidri noteikts Īstenošanas regulas (ES) 2019/317 11. panta 3. punkta a) apakšpunktā, kam, pēc Komisijas domām, vajadzētu novest pie maksimālajiem finansiālajiem zaudējumiem, kuri ir vismaz 1 % no aprēķinātajām izmaksām.
SECINĀJUMI
(42)
Pamatojoties uz minēto, Komisija konstatē, ka Francijas iesniegtajā pārskatītajā valsts darbības uzlabošanas plāna projektā norādītie darbības uzlabošanas mērķi atbilst Savienības mēroga darbības uzlabošanas mērķiem.
IR PIEŅĒMUSI ŠO LĒMUMU.
1. pants Darbības uzlabošanas mērķi, ko Francija ir iekļāvusi darbības uzlabošanas plāna projektā, kurš iesniegts 2022. gada 28. oktobrī saskaņā ar Regulu (EK) Nr. 549/2004, un kas uzskaitīti šā lēmuma pielikumā, atbilst Savienības mēroga darbības uzlabošanas mērķiem trešajam pārskata periodam, kuri noteikti Īstenošanas lēmumā (ES) 2021/891.
2. pants Šis lēmums ir adresēts Francijas Republikai.